Astacideos

A dos astacideos (Astacidea) é unha infraorde de crustáceos da orde dos decápodos, que foi descrita en 1802 polo entomólogo francés Pierre André Latreille na súa obra en tres volumes Histoire naturelle, générale et particulière des Crustacés et des Insectes. Ouvrage faisant suite à l'histoire naturelle générale et particulière, composée par Leclerc de Buffon, et rédigée par C. S. Sonnini, membre de plusieurs Sociétés savantes.Astacidea no WoRMS.

Comprende, entre outras especies, os cangrexos de río, os lumbrigantes e as cigalas, así como numerosos taxons fósiles.

En 2009 este grupo comprendía 782 especies recoñecidas, unhas 400 das cales corresponden á familia dos cambáridos.

Os membros da infraorde dos Glypheidea (que comprende numerosos fósiles e tan só dúas especies viventes, Neoglyphea inopinata e Laurentaeglyphea neocaledonica) estiveron antigamente incluídos nesta.

 Descrición 
Os membros da infraorde dos astacideos distínguense de moityos outros decápodos pola presenza de quelas (pinzas) en cada un dos tres primeiros pares de pereiópodos (patas marchadoras), o primeiro dos cales es moito máis grande que os outros dous pares. Os restantes dous pares de pereiópodos son simples (sen pìnzas), excepto en Thaumastocheles, no que o quinto pereiópodo ten "unha pinza diminuta".

 Distribución 
Os astacideos encóntranse en todo o mundo, tanto nos océanos como en auga doce, excepto no continente africano e en partes de Asia.

 Clasificación 
Segundo o WoRMS, a infraorde os astacoideos comprende as tres superfamilias seguintes:

Infraorde Astacidea Latreille, 1802
 Astacoidea Latreille, 1802
 Enoplometopoidea Saint Laurent, 1988
 Nephropoidea Dana, 1852

Porén, o ITIS divide o infraorde en cinco superfamilias, coas familias que se relacionan seguidamente:Astacidea Latreille, 1802 no ITIS.

Infraorde Astacidea Latreille, 1802
 Superfamilia Astacoidea Latreille, 1802 Astacoidea Latreille, 1802 no ITIS.
 Familia Astacidae Latreille, 1802
 Familia Cambaridae Hobbs, 1942
 Superfamilia Enoplometopoidea Saint Laurent, 1988 Enoplometopoidea de Saint Laurent, 1988 no ITIS.
 Familia Enoplometopidae Saint Laurent, 1988
 Superfamilia Glypheoidea Winkler, 1883 Glypheoidea Winkler, 1883 no ITIS.
 Familia Glypheidae Winkler, 1883 
 Superfamilia Nephropoidea Dana, 1852 Nephropoidea Dana, 1852 no ITIS
 Familia Nephropidae Dana, 1852
 Familia Thaumastochelidae Bate, 1888 
 Superfamilia Parastacoidea Huxley, 1879 Parastacoidea Huxley, 1879 no ITIS.
 Familia Parastacidae Huxley, 1879

 Galería 

 Notas 

 Véxase tamén 

 Bibliografía 
 J. W. Martin & G. E. Davis (2001): An Updated Classification of the Recent Crustacea.
 Sammy De Grave, N. Dean Pentcheff & Shane T. Ahyong (2009): A classification of living and fossil genera of decapod crustaceans .

 Outros artigos 
 Decápodos
 Pleociemados

 Ligazóns externas 
 Astacidea no WoRMS. (Lista das familias). 
 Astacidea Latreille 1802  en Fossilworks. 
 Astacidea Latreille, 1802 no ITIS.
 Astacidea  na EOL.